***First Blood*** er en amerikansk actionfilm fra 1982 regissert av Ted Kotcheff. Hovedrollen spilles av Sylvester Stallone, mens sentrale biroller spilles av Brian Dennehy og Richard Crenna. Filmen er basert på ei bok med samme navn skrevet av David Morrell i 1972.

Den har fått flere oppfølgere, der den første er *Rambo – First Blood II* (1985).

Handling
--------

Elitesoldaten John Rambo er en Vietnam-veteran som ikke har taklet overgangen fra Vietnams krigsherjede jungel til USAs siviliserte samfunn særlig bra. Hjemløs og uten arbeid vandrer han rundt i det nordlige USA på leting etter gamle kompiser for å gjenopplive de tette vennskapsbåndene som oppsto i Vietnam. Det viser seg imidlertid at de fleste har bukket under av krigens ettervirkninger. Når en stadig mer frustrert Rambo anholdes av en lokal sheriff kommer ting fullstendig ut av kontroll. Psykosene og de vonde minnene fra krigen vekkes til live når Rambo terroriseres på den lokale politistasjonen. Etter en slåsskamp inne på stasjonen makter Rambo å unnslippe politiet. Dermed starter en intens menneskejakt i de uoversiktlige fjellområdene ved landsbyen. Da en av sheriffens nærmeste menn blir drept i jakten kommer ting helt ute av kontroll, og nasjonalgarden settes inn. Midt oppe i alt dette ankommer også Rambos tidligere troppsjef byen og forsøker å overtale ham til å gi opp, men han nekter. Et voldsomt angrep mot hans skjulested fører til at byens politi og soldater tror han er drept. Men Rambo kommer seg imidlertid ut en bakvei i siste liten, og etter at roen har lagt seg kaprer han en militærlastebil lastet med maskingevær. Med den tar han seg tilbake til byen og starter en personlig vendetta mot sheriffen og politistasjonen.

Om filmen
---------

### Popularitet og økonomi

*First Blood* ble meget populær, noe som blant annet gjenspeiles i at den innbrakte $125 millioner på verdensbasis, hvorav $47 millioner i USA. Den havnet på 13-plass over de mest innbringende filmene i USA i 1982.

Produksjonskostnadene var på $15 millioner.

Den har fått flere oppfølgere og bidro sterkt til Stallones popularitet på 1980-tallet.

### Anmelderne

Den ble godt mottatt av anmelderne, noe som gjenspeiles i at den har fått 87 % på Rotten Tomatoes. Den amerikanske filmkritikeren Roger Ebert gav den 3 av 4 stjerner, mens Leonard Maltin bare gav den 1,5 av 4 stjerner.

### Opphav

David Morrell er en litteraturprofessor som begynte å undervise i amerikansk litteratur ved Universitetet i Iowa på 70-tallet. I et av hans første år som professor fikk han en student som viste seg å være en vietnamveteran. Morrell kom etterhvert i kontakt med denne studenten, som hadde opplevd mye vondt i Vietnam og hadde store psykiske problemer. Etterhvert som Morrell snakket mer og mer med sin litteraturstudent, fikk han større og større ambisjoner om å skrive sin første roman *First blood*, (norsk tittel *Klappjakten*) som ble utgitt i 1972. Boken ble strålende mottatt, og boken ser konflikten mellom Rambo og Will Teasle fra to sider. Det blir en bevissthetsfremstilling både fra Rambo og fra Teasles følelser. Det tok ti år før boken ble filmatisert. Mot slutten av boken dør Rambo, noe som Stallone kjempet for at filmen ikke skulle ta med. Det er også blitt antatt at den langt mindre kjente filmen *Ruckus* (1980) var inspirert av boka da den ble lagd.

### Annet

Den ble distribuert av Orion Pictures i USA og mange andre land der den gikk på kino.

I rollene
---------

(Utvalg)

* Sylvester Stallone – John J. Rambo
* Richard Crenna – Col. Samuel Trautman
* Brian Dennehy – Hope Sheriff Will Teasle
* Bill McKinney – State Police Capt. Dave Kern
* Jack Starrett – Deputy Sgt. Arthur Galt
* Michael Talbott – Deputy Balford
* Chris Mulkey – Deputy Ward
* David Caruso – Deputy Mitch

Referanser
----------

1. 1 2 3 4 5 6  ; besøksdato: 9. april 2016.
2. ↑  ; besøksdato: 9. april 2016.
3. ↑  ; besøksdato: 9. april 2016.
4. ↑  ; besøksdato: 9. april 2016.
5. ↑  ; besøksdato: 9. april 2016.
6. 1 2 3 4 5 6 7 8 9  ; besøksdato: 9. april 2016.
7. ↑  ; *Box Office Mojo*; besøksdato: 18. februar 2024.
8. ↑  ; *Internet Movie Database*; besøksdato: 18. februar 2024.
9. ↑   www.boxofficemojo.com[Hentet fra Wikidata]
10. ↑   www.sfi.se[Hentet fra Wikidata]
11. ↑   Internet Movie Database, verkets språk engelsk, www.imdb.com, besøkt 14. april 2017[Hentet fra Wikidata]
12. 1 2 3  «First Blood (1982) - Box Office Mojo». *www.boxofficemojo.com*. Besøkt 9. august 2019.
13. ↑  «Sylvester Stallone». *Biography* **(engelsk)**. Besøkt 10. august 2019.
14. ↑  «First Blood (1982)». *Rotten Tomatoes* **(engelsk)**. Besøkt 18. mars 2020.
15. ↑  Ebert, Roger. «First Blood Movie Review & Film Summary (1982) | Roger Ebert». *www.rogerebert.com* **(engelsk)**. Besøkt 10. august 2019.
16. ↑  *Leonard Maltin's Movie and Video Guide* **(engelsk)**. Plume. 1994.
17. ↑  Making of (Bonusmateriale, First Blood dvd)

Kilder
------

* First Blood (1982) *Making of*

Eksterne lenker
---------------

* (en) *First Blood* på Internet Movie Database Rediger på Wikidata

* (no) *First Blood* hos Filmfront Rediger på Wikidata

* (no) *First Blood* på NRK TV Rediger på Wikidata

* (sv) *First Blood* i Svensk Filmdatabas Rediger på Wikidata

* (da) *First Blood* i Danmark Nationale Filminstitut Rediger på Wikidata

* (en) *First Blood* på AllMovie Rediger på Wikidata

* (fr) *First Blood* på Allociné Rediger på Wikidata

* (nl) *First Blood* på MovieMeter Rediger på Wikidata

* (en) *First Blood* på Turner Classic Movies Rediger på Wikidata

* (en) *First Blood* på American Film Institute Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |